Source: http://docplayer.fi/663159-Opintolainojen-takaisinmaksuongelmat.html
Timestamp: 2018-02-24 14:51:06+00:00
Document Index: 20227663

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Opintolainojen takaisinmaksuongelmat - PDF
Download "Opintolainojen takaisinmaksuongelmat"
1 Tuula Toikka Opintolainojen takaisinmaksuongelmat Rekisteriselvitys vuosien aikana valtion takausvastuunsa perusteella maksamista lainoista Kela Sosiaali- ja terveysturvan selosteita 36/2004
2 KELA Sosiaali- ja terveysturvan selosteita 36/2004 Tuula Toikka Opintolainojen takaisinmaksuongelmat Rekisteriselvitys vuosien aikana valtion takausvastuunsa perusteella maksamista lainoista Tutkimusosasto Helsinki 2004 ISBN ISSN
4 ALKUSANAT Suomen opintotukijärjestelmässä valtio osallistuu opiskelijan opiskeluaikaisen toimeentulon rahoittamiseen. Opintotuen tarkoituksena on taata kaikille yhtäläinen mahdollisuus opiskeluun. Opintotuki käsittää opintorahan, asumislisän ja valtion takaaman opintolainan. Opintolaina on nimensä mukaisesti laina, joka pitää maksaa takaisin opintojen päätyttyä. Vaikka yhä harvempi opiskelija ottaa opintolainaa, yhä useampi laina jää maksamatta takaisin lainan myöntäneelle pankille. Tällöin valtio joutuu takausvastuunsa nojalla maksamaan pankille opintolainan maksamattomine korkoineen ja irtisanomiskuluineen. Kansaneläkelaitos vastaa opintotuen toimeenpanosta, mikä sisältää lainatakauksen myöntämisen, takausvastuusuoritusten maksamisen ja takausvastuusaatavien perinnän. Takausvastuusuorituksiin liittyvien tietojen ylläpidosta huolehtii TietoEnator Oyj, jonka tietokannassa olevista tiedoista suoritettiin poiminta tätä selvitystä varten. Kansaneläkelaitoksen rekisteritietojen avulla pyrittiin saamaan lisäselvitystä opintolainojen maksuvaikeuksiin. Aloite selvityksen tekemiseen tuli opetusministeriöltä. Ohjausryhmään kuuluivat Katri Hellsten Kelan tutkimusosastolta, Jukka Laukkanen Kelan eläke- ja toimeentuloturvaosastolta, Seppo Naumanen Kelan opintotukikeskuksesta sekä Pirjo Ylöstalo Kelan aktuaari- ja tilasto-osastolta. Sain työssäni apua myös Jari Vuoriselta TietoEnator Oyj:stä, Katja Sillgreniltä Kelan opintotukikeskuksesta ja Timo Partiolta Kelan aktuaari- ja tilasto-osastolta. Ilpo Lahtinen Kelan eläke- ja toimeentuloturvaosastolta antoi arvokkaita kommentteja käsikirjoitukseen. Ilman hänen apuaan tähän raporttiin olisi jäänyt monia puutteita. Julkaisun kieliasun tarkisti Anu Lahtinen, toimitustyöstä vastasi Sirkka Vehanen ja tekstinkäsittelyn hoiti Mariitta Perälä. Esitän kaikille yhteistyökumppaneille lämpimät kiitokseni. Turussa lokakuussa 2004 Tuula Toikka
5 SISÄLTÖ 1 SELVITYKSEN TAUSTA JA TAVOITE AINEISTO JA MENETELMÄT TULOKSET Valtion takaamat opintolainat Takausvastuusuoritukset Perinnässä olevat pääomat vuosina Vuoden 2003 aikana kirjattujen ongelmaopintolainojen kuvaus Lainojen lukumäärät Ongelmalainoihin kohdistetut toimenpiteet Vuosien aikana perintäreskontratietokantaan kirjatut opintolainat Ongelmalainat lainatyypeittäin Opintolainat oppilaitosryhmittäin Opintolainat pankkiryhmittäin YHTEENVETO JA POHDINTA KIRJALLISUUS... 20
6 1 SELVITYKSEN TAUSTA JA TAVOITE Suomeen luotiin vuosina opintotukijärjestelmä, jonka tarkoituksena on turvata opiskelevan henkilön opiskeluajan toimeentulo. Järjestelmään tehtiin merkittäviä uudistuksia 1990-luvulla (Opintotukilaki 1994 ja Opintotukiasetus 1994). Opintotuen toimeenpano annettiin Kansaneläkelaitoksen tehtäväksi toukokuusta Vuodesta 1977 alkaen opintotuki on käsittänyt opintorahan, asumislisän ja valtion takaaman opintolainan. Lainatakaus myönnetään yleensä koko opiskeluajalle, mutta takauspäätös annetaan lukuvuodeksi kerrallaan. Opiskelija voi itse päättää opintolainan nostamisesta opintotukipäätöksen mukaisin rajoituksin. Opintoraha on valtion maksama avustus, joka on opiskelijalle veronalaista tuloa. Asumislisä, jota maksetaan opiskeluasunnon asumismenoihin opiskelukuukausien ajalta, on verotonta tuloa. Pääsääntöisesti opintolainan valtiontakaukseen ovat oikeutettuja kaikki ne opiskelijat, jotka saavat opintorahaa tai Koulutusrahaston myöntämää aikuiskoulutustukea. Lainatakausta ei kuitenkaan ilman erityisiä syitä myönnetä, jos Kela on takaajana maksanut opiskelijan aiemman opintolainan opiskelijalla on luottorekisteritietoihin merkitty maksuhäiriö, paitsi jos maksuhäiriö on yksittäinen, määrältään vähäinen ja sen rekisteröinnistä on kulunut kohtuullisen pitkä aika. Vuosien aikana toteutettu opintotukiuudistus toi muutoksia myös lainajärjestelmään. Kesäkuun alusta 1992 valtion maksama korkotuki poistettiin korkeakouluopiskelijoiden uusista opintolainoista eikä valtio enää vahvistanut näiden lainojen enimmäiskorkoa. Samalla korotettiin merkittävästi opintorahaa, josta tuli veronalainen etuus. Vuonna 1994 myös toisen asteen oppilaitosten opiskelijoiden opintotuki yhtenäistettiin tähän järjestelmään. Ennen opintotukiuudistusta nostettujen opintolainojen vanhat lainaehdot säilytettiin ennallaan. Näitä lainoja nimitetään korkotukilainoiksi. Vuoden 1994 jälkeen korkotukilainoja ei ole enää myönnetty. Sittemmin opiskelija on joutunut itse neuvottelemaan pankin kanssa lainaehdoista ja koron suuruudesta. Näissä uusissa markkinaehtoisissa lainoissa korot lisätään pääomaan (pääomitetaan) niiden lukukausien ajan, jolloin opiskelija saa opintotukea. Kesäkuusta 2002 alkaen markkinaehtoisten lainojen korot lisätään lainan pääomaan vielä yhden kerran viimeisen opintotukilukukauden jälkeen (ns. ylimääräinen pääomitus). Lukuvuonna otettiin käyttöön uusi markkinaehtoinen laina. Siinä opiskelija maksaa osan korosta jo opintotukiaikana. Loppuosa korosta lisätään lainan pääomaan. Opiskelijan maksama korko on yksi prosentti. Koko korko lisätään pääomaan, jos opiskelijan maksettavaksi tuleva korko-osuus on alle 15 euroa. Opintojen päätyttyä opiskelija joutuu maksamaan takaisin nostamansa opintolainan sen myöntäneelle pankille. Jos opiskelijalle tulee opintolainaansa liittyen maksuvaikeuksia, voi pankki lykätä lainan takaisinmaksua tai tehdä siihen liittyviä uudelleenjärjestelyjä. Mikäli opiskelija ei 5
7 näistä toimenpiteistä huolimatta selviä lainansa takaisinmaksusta, voi pankki irtisanoa lainan. Tällöin valtio joutuu takausvastuunsa nojalla korvaamaan pankille opiskelijan maksamattomat lainat ja niihin liittyvät kulut. Valtio perii tämän jälkeen suorittamansa maksut takaisin opiskelijalta. Pekka Ruotsalaisen tekemä selvitys opintolainojen takaisinmaksuvaikeuksista vuosilta osoitti opintolainojen lainakannan alkaneen pienentyä 1990-luvun alussa. Tästä huolimatta hoitamatta jääneiden opintovelkojen määrä ei vähentynyt (Ruotsalainen 1999). Koska perinnässä olevien opintolainojen pääoma näytti oletusten vastaisesti edelleen vuosittain kasvavan, opetusministeriö esitti, että tehtäisiin uusi rekistereihin perustuva selvitys, jotta löydettäisiin ne tekijät ja piirteet, jotka selittäisivät takausvastuumenojen vuosittain jatkuvaa lisääntymistä. Samalla haluttiin selvittää, ovatko vuosien aikana toteutetut lainamuutokset vaikuttaneet opintolainan käyttöön ja takausvastuumenoihin. Tämän selvityksen tavoitteena on tarkastella sekä niitä velallisia, jotka eivät ole selviytyneet opintolainansa takaisinmaksusta, että heidän ottamiaan opintolainoja. Syitä, joiden vuoksi osalta velallisia jää opintolaina maksamatta takaisin, on selvitetty vuonna 1998 toteutetun kyselytutkimuksen avulla (Lehtinen 1999). 6
8 2 AINEISTO JA MENETELMÄT Tässä esitetyt tulokset perustuvat aiemmin julkaistuihin tilastoihin sekä Kansaneläkelaitoksen hallinnassa oleviin rekistereihin. Niihin lukeutuu myös TietoEnator Oyj:n ylläpitämä tietokanta (perintäreskontratietokanta) niistä opintolainoista, joiden takaisinmaksusta opintovelalliset eivät ole selviytyneet ja jotka valtio on korvannut pankeille takausvastuunsa perusteella. Tästä tietokannasta tehdään vuosittain poiminnat kunkin vuoden viimeisen päivän tilanteesta. Tarkastelun kohteeksi otettiin ne opintolainat, jotka vuosien aikana on kirjattu perintäreskontratietokantaan. Vuoden 2003 tilannetta koskevaa selvitystä varten tehtiin erillinen poiminta, johon otettiin mukaan perintään liittyvät tarkennetut tiedot. Koska perintäreskontratietokantaa päivitetään tietojen muuttuessa, ei kahdelta edelliseltä vuodelta ollut mahdollista saada takautuvasti näitä samoja tietoja. Pekka Ruotsalaisen (1999) tekemässä selvityksessä maksuvaikeuksiin joutuneet opintovelalliset on kuvattu siten, että henkilön jouduttua ensimmäisen kerran perintäreskontratietokantaan hänen kaikki lainansa on summattu yhteen ja kirjattu ko. vuoden tietoihin. Tässä tarkastelussa on lähdetty siitä, että henkilö saattoi tulla mukaan uutena tapauksena vuosien aikana. Vuosien aikana kirjattiin perintäreskontratietokantaan henkilön sellaisia opintolainoja, jotka valtio joutui korvaamaan pankeille. Näiden henkilöiden keski-ikä näyttää hieman nousseen vuodesta 2001 (taulukko 1). Puolet opintolainaongelmaisista oli vuosina 2001 ja 2002 korkeintaan 25-vuotiaita ja vuonna 2003 vastaavasti 27-vuotiaita. Miehet olivat naisia keskimäärin kaksi vuotta nuorempia. Miesten osuus perintäreskontraan kirjatuista opintovelallisista oli 59 % vuosina 2001 ja 2002 sekä 56 % vuonna Opintolainaongelmaisten miesten osuus (2,4 %) kaikista opintolainaa saaneista miehistä oli vuonna 2002 kaksi kertaa niin suuri kuin vastaava naisten osuus (1,2 %). Perintäreskontratietokantaan vuonna 2001 kirjatuista todettiin kuolleiksi 228 (4 %), vuonna 2002 kirjatuista 183 (3 %) ja vuonna 2003 vastaavasti 193 (4 %). Kaikkina näinä vuosina miesten Taulukko 1. Taustatietoja opintolainaongelmaisista henkilöistä, jotka on kirjattu perintäreskontratietokantaan vuosien aikana. Perintäreskontraan kirjaamisvuosi (N = 6 076) (N = 6 113) (N = 4 461) Miehet Naiset Miehet Naiset Miehet Naiset Henkilöitä Keski-ikä, vuotta (Vaihteluväli) (17 59) (17 60) (18 57) (16 65) (18 59) (17 66) 7
9 kuolleisuus oli noin kaksinkertainen naisiin verrattuna. Elossa olevat ja kuolleet miehet olivat keskimäärin samanikäisiä. Opintolainaongelmaiset naiset olivat kuollessaan keskimäärin 34- vuotiaita, mikä on noin neljä vuotta enemmän kuin perintäreskontratietokannassa elossa olevien naisten keski-ikä. Perintäreskontratietokantaan vuonna 2002 kirjattuja opintovelallisia, joilla oli ongelmia lainan takaisinmaksussa jo vuonna 2001, oli 345, näistä miehiä 218 (63 %). Vastaava luku vuonna 2003 oli 294 henkilöä, näistä miehiä 168 (57 %). Sellaisia opintovelallisia, joiden lainat valtio maksoi pankeille näinä kolmena peräkkäisenä vuonna, oli 16. Heistä oli miehiä yhdeksän (56 %). Ikäryhmittäin tarkasteltaessa suurimman ryhmän niistä velallisista, jotka eivät kyenneet maksamaan opintolainaansa takaisin pankille, muodostivat alle 25-vuotiaat. Miesten osuus tässä nuorimmassa ikäryhmässä oli hieman suurempi kuin naisten (kuva 1). Kun suhteutetaan alle 25-vuotiaiden miesten osuus kaikkiin alle 25-vuotiaisiin opintolainaa saaneisiin miehiin, niin vuonna 2002 tämä osuus oli 3,2 %, mikä on kaksi kertaa niin suuri kuin vastaava naisten osuus (1,5 %). Alle 25-vuotiaiden ikäryhmä muodosti lähes 45 % kaikista perintäreskontratietokantaan kirjatuista henkilöistä vuosina 2001 ja Vuonna 2003 tämän ryhmän osuus oli kymmenisen prosenttiyksikköä vähemmän kuin kahtena edellisenä vuonna. Tämä johtuu markkinaehtoisten lainojen korkojen ylimääräisestä pääomittamisesta, koska tämä lisäpääomituskerta kohdistui nimenomaan opintonsa juuri päättäneisiin eli nuorimpiin ikäryhmiin. Kuva 1. Opintolainansa kanssa vuosina ongelmiin joutuneet miehet ja naiset ikäryhmittäin. 8
10 3 TULOKSET 3.1 Valtion takaamat opintolainat Valtion takaamien opintolainojen lainakanta on pienentynyt vuodesta 1994 lähtien. Tähän on osaltaan vaikuttanut se, että korkotuellisesta opintolainajärjestelmästä siirryttiin markkinaehtoiseen järjestelmään tilanteessa, jossa työttömyysaste ja korkotaso olivat ennätyskorkealla. Opiskelijat pyrkivät välttämään kalliin opintolainan nostamista, koska epäilivät lainan takaisinmaksumahdollisuuksiaan. Valtion takaama opintolainakanta oli vuonna 2003 lähes 300 milj. pienempi kuin vuonna 1998 (taulukko 2). Kun verrataan tilannetta vuoteen 1994, jolloin opintolainakanta oli milj., niin lainakanta on pienentynyt yli 600 milj. vuodesta Vuonna 2003 opintovelallisia oli kaiken kaikkiaan lähes vähemmän kuin viisi vuotta aiemmin. Vuoteen 2001 verrattuna muutos oli yli opintovelallista vähemmän, kun muina vuosina vähennys oli muutamia tuhansia. Todennäköisin syy opintovelallisten lukumäärän huomattavaan pienentymiseen oli parantunut työllisyystilanne, jonka vuoksi vanhoja opintolainoja maksettiin pois aiempaa enemmän ja uusia opintolainoja nostettiin aiempaa vähemmän. Opintotukea saaneista naiset ovat olleet enemmistönä. Vuosina naisten osuus kaikista opintovelallisista on ollut lähes 60 %. Keskimääräiset velkamäärät ovat pienentyneet 1998 alkaen noin sadalla eurolla vuosittain vuoteen 2002 asti. Parantunut työllisyystilanne voi selittää tätäkin muutosta. Yhä harvempi opiskelija nostaa opintolainaa, koska työssäkäynti opiskelun ohessa on lisääntynyt. Helsingin yliopiston opiskelijoiden toimeentuloa keväällä 2003 kartoittaneessa tutkimuksessa 64 % kyselyyn vastanneista ilmoitti työskennelleensä lomakkeen täyttöhetkeä edeltäneen kuukauden aikana (Karjalainen 2003, 22). Yhtenä syynä työssäkäynnin yleisyyteen on haluttomuus ottaa lainaa (Berndtson 2004, 20). Opintovelan sijaan opiskelunaikainen toimeentulo pyritään rahoittamaan työssäkäynnistä saatavilla tuloilla tai vanhemmilta saatavilla avustuksilla. Helsingin yliopiston ylioppilaskunnan (HYY:n) kyselytutkimuksen mukaan 35 % kyselyyn vastanneista opiskelijoista saa vanhemmiltaan kuukausittain rahallista tai muuta taloudellista tukea (Karjalainen 2003, 30). Taulukko 2. Valtion takaamat opintolainat vuosina Valtion takaamat opintolainat yht. (milj. ) Opintovelallisia yhteensä (henkilöä) Keskimääräinen opintolaina ( ) Lähde:Kelan aktuaari- ja tilasto-osaston opintoetuustilastot. 9
11 3.2 Takausvastuusuoritukset Takausvastuun perusteella valtion pankeille vuosittain maksamien opintolainojen määrässä tapahtui selvä lisäys 1990-luvun alun runsaasta lainasta vuosikymmenen lopun yli lainaan. Vuonna 2001 kirjattiin perintäreskontratietokantaan opintolainaa. Vuonna 2002 ongelmaopintolainoja kirjattiin ja vuonna 2003 vain Ongelmalainojen määrän kasvu aiheutti sen, että valtion pankeille maksamat takausvastuusuoritukset kasvoivat aina vuoteen 2002 asti (taulukko 3). Vuonna 2002 toteutettu opintolainauudistus selittää todennäköisesti vuoden 2003 takausvastuusuoritusten pientä määrää. Kesäkuussa 2002 tehtiin ensimmäinen lainakorkojen ylimääräinen pääomitus. Tämän johdosta syksyllä 2001 opintonsa päättäneet eivät maksaneet korkoja kesäkuussa 2002 vaan ne lisättiin opintolainan pääomaan. Vastaavasti keväällä 2002 opintonsa päättäneet joutuivat itse maksamaan opintolainan korot vasta kesäkuusta 2003 alkaen. Voidaan siis olettaa, että mahdolliset takausvastuusuoritukset jäivät pois yhdeltä puolivuotiserältä opintonsa päättäneitä. Taulukko 3. Valtion pankeille maksamat takausvastuusuoritukset vuosina Takausvastuusuoritukset (milj. ) 18,8 20,7 24,2 26,8 27,1 19,1 Keskimääräinen suoritus/laina ( ) Lähde: Kelan opintotukikeskuksen perintätilastojulkaisut. 3.3 Perinnässä olevat pääomat vuosina Vuonna 2002 toteutetusta opintolainauudistuksesta huolimatta perittävänä oleva pääoma on jatkanut vuosittaista kasvuaan (taulukko 4). Vuonna 2003 perittävänä oleva pääoma oli 50 milj. suurempi kuin vuonna Vastaavana aikana kokonaisopintolainakannassa tapahtui lähes 300 milj. :n pieneneminen. Maksamattomien korkojen määrä on myös jatkanut kasvuaan. Vuonna 2003 perittävänä olevien korkojen määrä oli lähes 22 milj. suurempi kuin vuonna Kaiken kaikkiaan valtiolla oli vuonna 2003 perittävänään opintovelallisilta yli 72 milj. enemmän kuin viisi vuotta aiemmin. Taulukko 4. Perittävänä oleva pääoma ja korko vuosina Perittävä pääoma (milj. ) 129,5 140,9 154,0 165,1 177,0 179,5 Perittävä korko (milj. ) 25,1 30,0 32,2 35,2 42,5 47,3 Yhteensä (milj. ) 154,6 170,9 186,2 200,3 219,5 226,8 Lähde: Kelan opintotukikeskuksen perintätilastojulkaisut. 10
12 Opintolainojen takaisinmaksuvaikeuksia voidaan tarkastella laskemalla perinnässä olevien lainojen (taulukko 4) suhde kokonaisopintolainakantaan (taulukko 2). Vuonna 1998 tämä suhdeluku oli vajaa 8 %. Suhdeluku oli noussut vuonna 2002 melkein 13 %:iin, ja vuonna 2003 se oli pysynyt lähes edellisen vuoden tasolla. 3.4 Vuoden 2003 aikana kirjattujen ongelmaopintolainojen kuvaus Lainojen lukumäärät Suurimmalla osalla vuoden 2003 opintolainaongelmaisista oli vain yksi laina (taulukko 5). Enemmän kuin yksi laina oli 413 henkilöllä, joista naisia oli 11 % ja miehiä 8 %. Heistä suurimmalla osalla (75 %) oli sekä korkotukilainaa että markkinaehtoista lainaa. He olivat keskimäärin hieman vanhempia (31 vuotta) kuin yhden opintolainan nostaneet miehet (28 vuotta) ja naiset (30 vuotta). Taulukko 5. Vuonna 2003 perintäreskontratietokantaan kirjattujen opintolainojen lukumäärät sukupuolen mukaan. Miehet Naiset Yhteensä N = N = N = Lainojen lukumäärä (100 %) (100 %) (100 %) (92,2 %) (88,9 %) (90,7 %) (7,3 %) (10,2 %) (8,6 %) (0,5 %) (0,8 %) (0,6 %) (0,1 %) (0,1 %) Ongelmalainoihin kohdistetut toimenpiteet Kun valtio on maksanut takausvastuun perusteella opintolainan pankille, se perii suorituksensa takaisin opintovelalliselta. Vuonna 2003 pankeille maksettujen opintolainojen takaisinperintään liittyvät toimenpiteet tai lainan tila on esitetty taulukossa 6. 11
13 Taulukko 6. Vuoden 2003 ongelmaopintolainoihin kohdistetut takaisinperintään liittyvät toimenpiteet tai lainan tila vuoden lopussa. Toimenpide tai lainan tila Ulosotossa 33 % Osamaksusopimus 20 % Yhteydenottoa odotetaan kotimaasta 13 % Palautunut ulosotosta varattomana 10 % Lainanottaja työtön 5 % Maksuvapautus myönnetty 5 % Loppuun maksettu 3 % Lainanottaja sairaana 2 % Velkajärjestely hyväksytty tai vireillä 2 % Yhteydenottoa odotetaan ulkomailta 2 % Muut toimenpiteet 1 5 % Yhteensä 100 % 1 Muut toimenpiteet sisältävät mm. äitiyslomalla tai hoitovapaalla olevat. Vuonna 2003 perintään kirjatuista lainoista oli myönnetty koronalennus 97 lainalle (2 %). Näistä noin joka toisessa oli syynä työttömyys. Kaikki koronalennuksen saaneet olivat yli 24-vuotiaita. Työkyvyttömien ja kuolleiden opintovelallisten lainat jäävät valtion perintätoimien ulkopuolelle. Joko kokonaan tai osittain myönnetty maksuvapautus oli annettu 200 (4 %) maksamattomalle korolle ja 228 (5 %) maksamattomalle pääomalle. Yhdelle pääomalle ja yhdelletoista korolle oli myönnetty osittainen maksuvapautus. Pääomavapautuksen saaneista 214 henkilöstä oli 69 % miehiä, kun taas korkovapautuksen saaneista 178 henkilöstä miehet olivat vähemmistönä (40 %). Sekä korko- että pääomavapautuksen saaneista lähes 60 % oli alle 30-vuotiaita. 3.5 Vuosien aikana perintäreskontratietokantaan kirjatut opintolainat Ongelmalainat lainatyypeittäin Taulukossa 7 tarkastellaan perintäreskontratietokantaan kirjattujen velallisten opintolainoja korkotyypin mukaan. Suurimmalla osalla opintolainaongelmaisista oli vain markkinaehtoista lainaa. Ne henkilöt, joilla oli markkinaehtoinen laina, olivat kymmenisen vuotta nuorempia kuin ne, joilla oli korkotukilaina. Tämä johtuu siitä, että vuoden 1994 jälkeen ei ole myönnetty korkotukilainaa. 12
14 Taulukko 7. Opintolainaongelmaiset lainatyypeittäin ja valtion pankeille maksamat keskimääräiset suoritukset henkilöä kohti vuosina Perintäreskontraan kirjaamisvuosi (N = 6 076) (N = 6 113) (N = 4 461) Miehet Naiset Miehet Naiset Miehet Naiset (N = 3 567) (N = 2 509) (N = 3 611) (N = 2 502) (N = 2 515) (N = 1 946) Vain korkotukilainaa Henkilöitä 546 (15 %) 566 (22 %) 418 (12 %) 423 (17 %) 282 (11 %) 377 (19 %) Keski-ikä, vuotta Suoritukset pankeille, Vain markkinaehtoista lainaa Henkilöitä (79 %) (68 %) (83 %) (76 %) (83 %)1 407 (73 %) Keski-ikä, vuotta Suoritukset pankeille, Molempia lainatyyppejä Henkilöitä 209 (6 %) 244 (10 %) 182 (5 %) 189 (7 %) 148 (6 %) 162 (8 %) Keski-ikä, vuotta Suoritukset pankeille, Miehet tulivat takausvastuun piiriin nuorempina kuin naiset. Ne miehet ja naiset, joilla vuonna 2003 oli sekä korkotukilainaa että markkinaehtoista lainaa, olivat samanikäisiä. Miehillä takausvastuun perusteella maksetut lainasummat olivat keskimäärin useita satoja euroja pienemmät kuin naisilla. Vuosien opintolainaongelmaisilla, joilla oli sekä korkotukilainaa että markkinaehtoista lainaa, ei ollut sukupuolten välillä eroja takausvastuusuoritusten määrissä. Suurimmalle osalle (96 %) vuonna 2003 perintäreskontratietokantaan kirjatuista lainasta korkoprosentiksi oli määritelty yhdeksän. Tämänsuuruinen valtion takausvastuusaatavasta perittävä vuotuinen korko määritellään opintotukiasetuksessa ( 26). Kokonaisopintolainakanta vuosina sekä perintään vuosittain kirjatut opintolainasaatavat on kuvattu taulukossa 8. Korkotukilainoja on saatavien joukossa vähenevässä määrin, koska tästä lainatyypistä on luovuttu ja on siirrytty markkinaehtoiseen lainaan. 13
15 Kun arvioidaan takausvastuuriskiä eli vuosittaisten takausvastuusuoritusten suhdetta opintolainakantaan, se on kaksinkertaistunut markkinaehtoisissa lainoissa vuodesta 1998 (1,1 %) (Ruotsalainen 1999, 22) vuoteen 2002 (2,1 %). Näinkin tarkasteltuna opintolainojen takaisinmaksuun liittyvä ongelma on merkittävä ja se on kasvussa. Vuoden 2003 takausvastuuriski (1,3 %) ei ole vertailukelpoinen ns. ylimääräisen pääomituksen vuoksi. Taulukko 8. Vuosina kirjatut takausvastuusuoritukset lainatyypeittäin Korkotukilainat lainakanta yhteensä, milj takausvastuusuoritukset/vuosi, milj suoritukset/lainakanta, % 1,5 1,3 1,4 Markkinaehtoiset opintolainat lainakanta yhteensä, milj takausvastuusuoritukset/vuosi, milj suoritukset/lainakanta, % 1,8 2,1 1,3 Yhteensä lainakanta yhteensä, milj takausvastuusuoritukset/vuosi, milj suoritukset/lainakanta, % 1,7 1,8 1,3 Lähde: 1 Kelan aktuaari- ja tilasto-osaston opintoetuustilastot. 2 Kelan opintotukikeskuksen perintätilastojulkaisu (maksuvapautuksen saaneet, työkyvyttömät ja kuolleet on poistettu) Opintolainat oppilaitosryhmittäin Kun tarkastellaan vuosina perintäreskontratietokantaan kirjattuja opintovelallisia oppilaitosryhmittäin, muodostavat ammatillisissa oppilaitoksissa opiskelleet suurimman ryhmän, joskin tämän ryhmän osuus on pienentynyt näiden kolmen vuoden aikana (taulukko 9). Valtion takausvastuunsa perusteella maksamat keskimääräiset suoritukset henkilöä kohti olivat ammatillisissa oppilaitoksissa opiskelleilla puolet pienempiä kuin yliopisto-opiskelijoilla, mikä johtuu lyhyemmästä opiskeluajasta. Niiden ulkomaisissa oppilaitoksissa opiskelleiden, jotka eivät ole kyenneet maksamaan opintolainaansa takaisin, keskimääräinen velkaosuus henkilöä kohti oli kotimaan oppilaitoksissa opiskelleisiin verrattuna suurempi. Tämä johtuu siitä, että heille myönnetään muita suuremmat lainatakaukset. Ulkomailla opiskelleista oli puolet korkeintaan 31-vuotiaita. Ammatillisissa oppilaitoksissa opiskelleista puolet oli korkeintaan 24-vuotiaita. Lukiolaiset edustivat nuorinta joukkoa (puolet korkeintaan 22-vuotiaita) ja yliopistossa opiskelleet vanhinta (puolet korkeintaan 32-vuotiaita). 14
16 Taulukko 9. Vuosina perintäreskontratietokantaan kirjatut opintovelalliset oppilaitosryhmittäin ja valtion pankeille maksamat keskimääräiset suoritukset henkilöä kohti Henkilöt Keskim./ Henkilöt Keskim./ Henkilöt Keskim./ hlö, hlö, hlö, Yliopistot 240 (6 %) (6 %) (7 %) Ammattikorkeakoulut 307 (7 %) (9 %) (11 %) Ammatilliset oppilaitokset (80 %) (77 %) (74 %) Lukiot 148 (3 %) (4 %) (3 %) Muut oppilaitokset 144 (3 %) (2 %) (3 %) Ulkomaiset oppilaitokset 56 (1 %) (2 %) (2 %) Yhteensä (100 %) (100 %) (100 %) Tieto puuttuu (28 %) (20 %) (22 %) Lähde: Kelan aktuaari- ja tilasto-osaston opintoetuustilastot. 1 Tieto oppilaitoksesta on saatu vain osalta opintolainaongelmaisia, mikä johtuu siitä, että opiskelutiedot ovat niin monen vuoden takaa, ettei niitä ole Kelan rekistereissä. Opintolainojen saajien tiedot lukuvuosilta ja on esitetty taulukossa 10. Kaikissa oppilaitosryhmissä on lukumääräisesti tarkasteltuna vähemmän opintovelallisia lukuvuonna kuin edellisenä lukuvuonna. Opintolainan saajien osuudet oppilaitosryhmittäin kaikista ko. lukuvuonna opintolainaa saaneista ovat näiden kahden lukuvuoden aikana pysyneet samalla tasolla. Taulukko 10. Opintolainan saajat lukuvuosina ja sekä takausvastuun piiriin joutuneiden osuus oppilaitosryhmittäin. Lukuvuosi Lukuvuosi Opintolainan saajat % 2 Opintolainan saajat % 2 Yliopistot (26 %) 0, (27 %) 0,8 Ammattikorkeakoulut (33 %) 0, (33 %) 1,0 Ammatilliset oppilaitokset (34 %) 7, (33 %) 8,6 Lukiot (3 %) 3, (3 %) 4,9 Muut oppilaitokset (2 %) 4, (2 %) 4,6 Ulkomaiset oppilaitokset (2 %) 1, (2 %) 2,2 Yhteensä (100 %) (100 %) Lähde: Kelan aktuaari- ja tilasto-osaston opintoetuustilastot. 1 Tieto on saatu koronmaksukausittain (huhti/syyskuu ja heinä/joulukuu). 2 Samassa oppilaitosryhmässä takausvastuun piiriin joutuneiden osuus opintolainan saajista. 15
17 Kun tarkastellaan eri oppilaitosryhmissä opiskelleiden takausvastuun piiriin joutuneiden osuutta kaikista samassa oppilaitosryhmässä opiskelleista opintolainan saajista, on ammatillisissa oppilaitoksissa opiskelleiden osuus edelleen suurin molempina lukuvuosina ja se on kasvanut lukuvuodesta runsaalla prosenttiyksiköllä. Lukioissa opiskelleista opintolainan saajista joutui toiseksi eniten opintovelallisia takausvastuun piiriin lukuvuonna Näin tarkasteltuna takausvastuun piiriin joutuneiden osuus opintolainan saajista on hienoisesti kasvanut lukuvuonna verrattuna edelliseen lukuvuoteen Opintolainat pankkiryhmittäin Vuosina takausvastuun piiriin joutuneita opintolainoja on ollut määrällisesti eniten Osuuspankissa ja Nordeassa (taulukko 11). Nämä pankit myös myöntävät eniten opintolainoja. Ongelmalainojen osuus kaikista perintäreskontratietokantaan kirjatuista lainoista vaihtelee pankkiryhmittäin vain vähän tarkastelujakson aikana. Taulukko 11. Valtion takausvastuun perusteella vuosina pankkiryhmittäin maksamien opintolainojen lukumäärät Lukumäärä (%) Lukumäärä (%) Lukumäärä (%) Nordea (32,3) (32,4) (33,5) Säästöpankki 276 (4,1) 267 (4,0) 199 (4,1) Osuuspankki (35,3) (33,2) (35,7) Ålandsbanken 4 (0,1) 7 (0,1) 9 (0,2) Sampo-pankki (26,4) (28,3) (24,2) Paikallisosuuspankki 123 (1,8) 137 (2,0) 115 (2,3) Yhteensä (100,0) (100,0) (100,0) Lähde: Kelan opintotukikeskuksen julkaisut. Valtion takausvastuusuorituksissa tapahtunutta kasvua on tarkasteltu pankkikohtaisesti taulukossa 12. Pankkikohtaiset takausvastuusuoritukset suhteutettuna pankin kokonaisopintolainakantaan ovat pysyneet lähes samalla tasolla vuosina Vuoden 2003 osuudet olivat alhaisemmat, koska takausvastuusuoritusten kokonaismäärä oli vertailuvuonna pienempi kuin kahtena edellisenä vuonna. Valtio on joutunut takausvastuun perusteella korvaamaan Sampo-pankin myöntämiä opintolainoja suhteellisesti enemmän kuin muiden pankkien lainoja. Saattaa olla, että pankkiryhmittäin tarkasteltaessa opintovelalliset eroavat toisistaan esim. opiskelupaikan suhteen. Myös pankkipalvelujen saatavuudessa voi olla eroja. 16
18 Taulukko 12. Opintolainojen takausvastuusuoritukset pankeittain vuosina kirjatuista ongelmaopintolainoista sekä suoritusten osuus opintolainojen pääomasta pankeittain Suoritukset Suoritukset Suoritukset % % % 1 Nordea , , ,2 Säästöpankki , , ,3 Osuuspankki , , ,5 Ålandsbanken 12 0,3 28 0,6 35 0,8 Sampo-pankki , , ,8 Paikallisosuuspankki 496 1, , ,3 Yhteensä Lähde: Kelan opintotukikeskuksen julkaisut. 1 Vuosittaisten takausvastuusuoritusten osuus kunkin pankin opintolainojen pääomasta. Takausvastuumäärissä tapahtunutta kasvua voidaan verrata pankkikohtaisesti vuoden 1998 tilanteeseen (Ruotsalainen 1999, 21). Takausvastuuosuudet olivat tuolloin vajaa 1 % sekä Nordealla että Säästöpankilla ja lisäksi Osuuspankilla ja Paikallisosuuspankilla, joiden tiedot oli yhdistetty. Sampo-pankilla vastaava osuus oli 1,7 %. Tarkasteltaessa vuoden 2002 tilannetta voidaan todeta, että takausvastuusuoritusten osuus kunkin pankin opintolainojen pääomasta oli lähes kaksinkertaistunut neljän vuoden aikana. 17
19 4 YHTEENVETO JA POHDINTA Opiskelijat ottavat valtion takaamia opintolainoja vuosi vuodelta yhä vähemmän. Tämä voi johtua siitä, että he pelkäävät tällä hetkellä erittäin alhaisen markkinaehtoisen koron, keskimäärin 3,5 %, nousevan tulevaisuudessa. Toinen syy voi olla epävarmuus siitä, saavatko he opiskelun päätyttyä työtä. Tämän vuoksi he pyrkivät rahoittamaan opiskelunaikaisen toimeentulonsa opiskelun ohessa tapahtuvalla työssäkäynnillä ja mahdollisesti vanhemmilta saatavalla taloudellisella tuella. Vaikka opintolainan käyttö on vähentynyt, ei valtion vuosittain pankeille maksamissa takausvastuumäärissä ole tapahtunut vastaavanlaista vähenemistä, vaan tilanne on ollut päinvastainen. Valtion suoritukset pankeille ovat kasvaneet tasaisesti aina vuoteen 2002 asti. Vuoden 2003 takausvastuumäärän selvä väheneminen johtunee siitä, että kesäkuusta 2002 alkaen markkinaehtoisten lainojen korot lisätään lainan pääomaan vielä yhden kerran viimeisen opintotukilukukauden jälkeen. Opintotukijärjestelmässä tapahtunut uudistus vuosina kasvatti opintorahan osuutta, ja opintolainat siirrettiin korkotuellisesta järjestelmästä markkinaehtoiseen järjestelmään, jossa opiskelija ja pankki sopivat lainan ehdoista ja koron suuruudesta. Näin ollen opiskelija voi kilpailuttaa opintolainansa ja ottaa sen siitä pankista, josta saa parhaimman tarjouksen. Samalla otettiin käyttöön korkojen pääomittaminen, jossa korot lisätään opintolainan pääomaan, jolloin nekin tulevat maksuun vasta opiskelun päätyttyä. Takaisinmaksu alkaa yleensä parin vuoden kuluttua opintotuen päättymisestä. Tämän uudistuksen myötä monella henkilöllä on ollut maksettavanaan kahdentyyppisiä opintolainoja. Lisäksi opintolainojen korot nousivat huomattavasti heti uudistuksen jälkeen. Korkotukilainojen osuus kaikista opintolainoista pienenee vuosittain, koska niitä ei ole myönnetty vuoden 1994 jälkeen. Valtion takausvastuusuorituksina maksamien korkotukilainojen osuus korkotuellisesta opintolainakannasta on pysynyt samalla tasolla kolmena viime vuonna. Markkinaehtoisista lainoista yhä suurempi osuus jää valtion maksettavaksi. Miehillä on opintolainojen takaisinmaksussa useammin ongelmia kuin naisilla, vaikka opintovelallisista miehet ovat vähemmistönä. Takausvastuun piiriin tulevat lainasummat ovat miehillä pienemmät kuin naisilla. Miehet ovat iältään nuorempia kuin naiset joutuessaan takausvastuun piiriin. Alle 25-vuotiaat muodostavat edelleen suurimman ryhmän kaikista opintolainaongelmaisista. Ongelmat painottuvat opiskeluajalle tai heti opintojen päättymisen jälkeiseen tilanteeseen. Eniten ongelmia opintolainan takaisinmaksussa on ammatillisissa oppilaitoksissa opiskelleilla, joskin heidän osuutensa kaikista opintolainaongelmaisista on hienoisesti vähentynyt viime vuosina. 18
20 Mitkä tekijät sitten vaikuttavat siihen, että opiskelun päätyttyä opintovelallinen ei pysty maksamaan ottamaansa lainaa takaisin? Anna-Riitta Lehtisen (1999) kyselytutkimuksessa opintolainan maksamatta jättämiseen johtaneita syitä selviteltiin mm. seuraavien tekijöiden avulla: opintojen suorittaminen, uudelleen kouluttautuminen, perhesuhde, työllistyminen ja taloudellinen tilanne opiskelun jälkeen. Tämän tutkimuksen mukaan pääasiallisin syy takaisinmaksuvaikeuksiin oli rahan riittämättömyys, mikä johtui pienistä tai epäsäännöllisistä tuloista, oman tai puolison työttömyydestä tai opintolainojen suurista takaisinmaksueristä Saattaa olla, että opintolaina ei tunnu lainalta, joka pitää joskus maksaa takaisin, kun korotkin voidaan lisätä lainasummaan. Tämä pääomittaminen kasvattaa luonnollisesti lainapääomaa. Lukuvuodesta myönnettyjen opintolainojen koronmaksukäytäntöä muutettiin siten, että opiskelija maksaa osan korosta jo opintotukiaikana. Nähtäväksi jää, vaikuttaako tämä toimenpide takausvastuumenojen pienenemiseen jatkossa. Työllisyystilanne voi myös olla yksi vaikuttava tekijä. Vaikka nuorisotyöttömyys on vähentynyt pahimmista lamavuosista, ei nuoren ole aina helppoa löytää itselleen työtä varsinkaan silloin, kun hänellä ei ole tarvittavaa työkokemusta. Määräaikaiset työsuhteet ovat myös tätä päivää. Ne ovat yleisempiä naisilla kuin miehillä, ja niitä on eniten alle 30-vuotiailla. Määräaikaisuus liittyy usein työuran alkuun ja työmarkkinoille tuloon (Kauhanen 2002, 19). Mikäli opiskelun jälkeen tulot ovat epäsäännölliset, joutuu opintovelallinen asettamaan menonsa tärkeysjärjestykseen ja tällöin opintolainan takaisinmaksua ei kenties koeta kaikkein välttämättömimmäksi menoeräksi. Vuonna 2003 hoitamatta jääneitä opintolainoja oli huomattavasti edellisiä vuosia vähemmän. Vuoden 2004 takausvastuusuoritusten määrä tulee osoittamaan sen, selviytyvätkö opintovelalliset aiempia vuosia paremmin opintolainojen takaisinmaksusta vai oliko vuonna 2002 toteutettu opintolainojen korkojen ylimääräinen pääomitus ainoa selitys muutokselle. 19